**TECHNINĖ SPECIFIKACIJA**

1. **SĄVOKOS IR SUTRUMPINIMAI**
   1. **Paslaugos** – Teisinės paslaugos.
   2. **Bendrovė** – AB „Ignitis gamyba“.
   3. **Tiekėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė.
   4. **Sutartis** – Sutartis, sudaroma tarp Tiekėjo ir Bendrovės dėl Pirkimo objekto.
2. **PIRKIMO OBJEKTAS**
   1. Pirkimo objektas – Teisinės paslaugos. Detalus Paslaugų aprašymas pateikiamas šios Techninės specifikacijos 3 ir 4 skyriuose.
3. **PIRKIMO OBJEKTO APIMTYS**
   1. Preliminarus Paslaugų kiekis (apimtis) išreiškiamas maksimalią pirkimui (sutarčiai) skirtą lėšų suma – 270 000 EUR be PVM. Bendrovė turi teisę įsigyti Paslaugas pagal poreikį ir neįsipareigoja sutarties vykdymo metu nupirkti viso Paslaugų kiekio (apimties).
   2. Galutinė kaina, kurią Bendrovė sumokės Tiekėjui, priklausys vykdant sutartį nuo Pirkėjo pagal Bendrovės poreikį užsakytų (su Užsakovu suderintų) ir Tiekėjo faktiškai suteiktų Paslaugų kiekio (apimties), tačiau neviršijant maksimalios pirkimo (sutarties) vertės, nurodytos Techninės specifikacijos 3.1. punkte.
   3. **Paslaugų sąrašas:**

|  |  |  |
| --- | --- | --- |
| **Nr.** | **Paslauga** | **Vienetas** |
| 1. | Teisinės paslaugos | Valanda |

* 1. Bendrovė reikalingas teisines paslaugas įsigyja pagal Bendrovės poreikį, neviršijant maksimalios Sutarties vertės, kaip nurodyta Techninės specifikacijos 3.1.1. punkte.
  2. Paslaugų teikimo metu Tiekėjui bus atlyginamos faktiškai patirtos ir iš anksto suderintos išlaidos trečiųjų šalių kaštams padengti. Trečiųjų šalių kaštai suprantami kaip paslaugos, susijusios su perkamu objektu ir būtinos tinkamai suteikti Pirkimų organizavimo ir vykdymo paslaugas, pagal šias išlaidų grupes:
     1. vertimų paslaugos;
     2. ekspertų (įskaitant, bet neapsiribojant, teisės, verslo, nekilnojamojo turto vertintojų) paslaugos.
  3. Bet kokiu atveju bendra teisinių paslaugų kaina, įskaitant ir išlaidas trečiosioms šalims, Sutarties galiojimo laikotarpiu negalės viršyti maksimalios pirkimo (sutarties) vertės, kaip nurodyta Techninės specifikacijos 3.1. punkte. Pirkėjui paprašius, Tiekėjas privalo nedelsiant pateikti išlaidas pagrindžiančius trečiųjų šalių dokumentus. Į šias išlaidas negalės būti įtrauktas Tiekėjo pelnas.

1. **PIRKIMO OBJEKTO APRAŠYMAS IR PASLAUGŲ TEIKIMO TVARKA**
   1. **Pirkimo objekto aprašymas**
      1. Paslaugos apima teisines paslaugas šiose teisės srityse:
         1. Sutarčių teisė, kai sutartims taikoma Lietuvos Respublikos teisė (teisininkų teikiamos paslaugos, kurias sudaro kelios teisinės paslaugos: sutarčių (individualių ir tipinių) projektų rengimas, derinimas, koregavimas, konsultavimas sutarčių vykdymo klausimais ir rengiant raštus, pretenzijas, kitus dokumentus ar atsakymus į gautus dokumentus, kai šie dokumentai susiję su sutarčių teise);
         2. Darbo teisė (teisininkų teikiamos paslaugos, susijusios su Bendrovės konsultavimu, dokumentų rengimu ir atstovavimu dėl teisinių santykių, kylančių iš darbo veiklos);
         3. Teisėkūra (teisininkų teikiamos paslaugos, susijusios su Bendrovės vidaus teisės aktų rengimu, peržiūra bei Bendrovės vidaus teisės aktų stebėjimu, jų keitimu bei pripažinimu netekusiais galios bei Lietuvos Respublikos teisės aktų ir jų projektų stebėsena);
         4. Proceso teisė (teisininkų teikiamos teisinės paslaugos, susijusios su Bendrovės pažeistos ar ginčijamos teisės (kylančios iš sutarčių, susitarimų, deliktų ar kitų juridinių faktų) įgyvendinimu ir / ar užtikrinimu), įskaitant atstovavimą teisme ir ikiteisminėse institucijose;
         5. Dalyvavimas projektinėse veiklose (teisininkas dalyvauja Bendrovės vykdomoje projektinėje veikloje, atlieka teisines funkcijas, dalyvauja projekto komandų susirinkimuose, kilus klausimams – konsultuoja projekto komandas ir atlieka kitus teisinius veiksmus susijusius su projektu, bei teikia kitas su tinkamu projektu įgyvendinimu susijusias paslaugas);
         6. Viešųjų pirkimų teisė (teisininko teikiamos teisinės paslaugos, susijusios su Bendrovės vardu ir / ar interesais vykdomomis viešųjų pirkimų procedūromis, konsultavimas viešųjų pirkimų teisės klausimais, išskyrus kitas šios Techninės specifikacijos 4.1.1 punkte nurodytas paslaugas);
         7. Asmens duomenų apsaugos teisinės paslaugos;
         8. Žemės, nekilnojamojo turto ir daiktinės teisės paslaugos;
         9. Intelektinės nuosavybės teisės paslaugos;
         10. Baudžiamosios ir administracinės teisės paslaugos;
         11. Kitos teisinės funkcijos.
      2. Teisinės paslaugos, *inter alia*, apims Bendrovei aukščiau nurodytas teikiamas teisės paslaugas, konsultacijas, teisinę reikšmę turinčių dokumentų rengimą, atstovavimą sutarčių, darbo teisės, teisėkūros, proceso teisės klausimais taip pat projektinėse veiklose ir atliekant kitas teisines funkcijas, bendraujant su Lietuvos ir (ar) užsienio fiziniais ar juridiniais asmenimis Bendrovės veikloje.
   2. **PASLAUGŲ UŽSAKYMAS**

4.2.1. Paslaugos bus perkamos pagal Bendrovės poreikį Sutarties galiojimo laikotarpiu. Bendrovė pateikia užsakymus dėl Paslaugų teikimo elektroniniu paštu ar kitomis Sutarties šalių suderintomis priemonėmis.

* 1. **PASLAUGŲ TEIKIMO VIETA**

4.3.1. Paslaugų teikimo vieta – Paslaugos teikiamos Tiekėjo įprastoje verslo vietoje, išskyrus atvejus, kai Bendrovės pageidavimu Tiekėjo darbuotojų asmeninis dalyvavimas yra reikalingas kitoje Bendrovės nurodytoje vietoje (atstovaujant derybose ir (ar) santykiuose su trečiaisiais asmenimis).

* 1. **TIEKĖJO ĮSIPAREIGOJIMAI**

4.4.1. Tiekėjas įsipareigoja Paslaugas teikti Sutarties šalių suderintais terminais, laikantis Paslaugoms keliamų reikalavimų;

4.4.2. Tiekėjas įsipareigoja teikdamas Paslaugas vadovautis Lietuvos Respublikos teisės aktų, taikomų perkamoms Paslaugoms, reikalavimais bei Bendrovės vidinėmis tvarkomis, jei apie tokių tvarkų reikalavimus Bendrovė iš anksto informuoja Tiekėją.

* 1. **BENDROVĖS ĮSIPAREIGOJIMAI**

4.5.1. Bendrovė įsipareigoja Pirkimo dokumentų nustatyta tvarka laiku atsiskaityti už tinkamai ir laiku suteiktas Paslaugas.

4.5.2. Bendrovė įsipareigoja bendradarbiauti su Tiekėju ir pateikti Tiekėjui turimą informaciją, kuri reikalinga tinkamam Paslaugų suteikimui.